Pasiūlymas TARYBOS REGLAMENTAS dėl žvejybos galimybių paskirstymo pagal Europos Sąjungos ir Maroko Karalystės protokolą, kuriuo nustatomos dabar galiojančiame abiejų šalių žuvininkystės sektoriaus partnerystės susitarime numatytos žvejybos galimybės ir finansinis įnašas /* COM/2013/0650 final - 2013/0317 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Remdamasi Tarybos suteiktu leidimu[1], Europos Komisija pradėjo derybas su Maroko Karalyste dėl Europos Sąjungos ir Maroko Karalystės žuvininkystės sektoriaus partnerystės susitarimo protokolo atnaujinimo. Šioms deryboms pasibaigus, 2013 m. liepos 24 d. derybininkai parafavo naujojo protokolo projektą. Naujasis protokolas apima ketverių metų laikotarpį nuo jo įsigaliojimo dienos. Pagrindinis susitarimo protokolo tikslas – atsižvelgiant į esamą likutį pasiūlyti Europos Sąjungos laivams žvejybos Maroko vandenyse galimybes. Komisija rėmėsi ir išorės ekspertų atlikto ex post įvertinimo rezultatais. Protokolu siekiama sustiprinti Europos Sąjungos ir Maroko Karalystės bendradarbiavimą, kad būtų sukurta partnerystės sistema tausios žuvininkystės politikai plėtoti ir žuvininkystės ištekliams atsakingai naudoti Maroko žvejybos zonose, atsižvelgiant į abiejų šalių interesus. Konkrečiau, protokole numatomos tokių kategorijų žvejybos galimybės: – pelaginė smulkioji žvejyba šiaurėje: 20 seinerių, – smulkioji žvejyba šiaurėje: 35 dugninėmis ūdomis žvejojantys laivai, – smulkioji žvejyba pietuose: 10 laivų (meškerės ir ūdos), – priedugnio žvejyba – 16 dugninėmis ūdomis žvejojančių laivų ir dugninių tralų, – tunų žvejyba: 27 ūdomis žvejojantys laivai, – pramoninė pelaginė žvejyba: 80 000 t leidžiamas sužvejoti kiekis, 18 laivų. Turėtų būti nustatytas žvejybos galimybių paskirstymo valstybėms narėms būdas. Tuo remdamasi Komisija siūlo, kad Taryba priimtų šį reglamentą. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Su suintersuotosiomis šalimis konsultuotasi vertinant 2007–2011 m. Protokolą. Be to, techninių susitikimų metu konsultuotasi su valstybių narių ekspertais. Po šių konsultacijų padaryta išvada, kad žvejybos protokolą su Maroko Karalyste reikia išlaikyti. 3. TEISINIAI PASIŪLYMO ASPEKTAI Ši procedūra pradėta kartu su procedūromis, susijusiomis su Tarybos sprendimu pasirašyti protokolą bei su Tarybos sprendimu sudaryti protokolą. 2013/0317 (NLE) Pasiūlymas TARYBOS REGLAMENTAS dėl žvejybos galimybių paskirstymo pagal Europos Sąjungos ir Maroko Karalystės protokolą, kuriuo nustatomos dabar galiojančiame abiejų šalių žuvininkystės sektoriaus partnerystės susitarime numatytos žvejybos galimybės ir finansinis įnašas EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį, atsižvelgdama į Europos Komisijos pasiūlymą, kadangi: (1) 2006 m. gegužės 22 d. Taryba priėmė Reglamentą (EB) Nr. 764/2006 dėl Europos bendrijos ir Maroko Karalystės partnerystės susitarimo žuvininkystės sektoriuje sudarymo[2]; (2) 2007 m. vasario 28 d. Europos bendrija ir Maroko Karalystė pranešė viena kitai apie Europos bendrijos ir Maroko Karalystės partnerystės susitarimui įsigalioti būtinų procedūrų užbaigimą[3]; (3) naujasis partnerystės susitarimo protokolas (toliau – naujasis protokolas) buvo parafuotas 2013 m. liepos 24 d. Naujuoju protokolu Sąjungos laivams suteikiamos žvejybos vandenyse, kurie priklauso Maroko Karalystės jurisdikcijai žuvininkystės srityje, galimybės; (4) [...] Taryba pridėmė Sprendimą Nr. .../2013/ES[4] dėl naujojo protokolo pasirašymo; (5) turėtų būti nustatytas žvejybos galimybių paskirstymo valstybėms narėms naujojo protokolo taikymo laikotarpiu būdas; (6) pagal 2008 m. rugsėjo 29 d. Tarybos reglamento (EB) Nr. 1006/2008 dėl Bendrijos žvejybos laivų žvejybos veiklos ne Bendrijos vandenyse leidimų ir trečiųjų šalių laivų žvejybos galimybių Bendrijos vandenyse[5]10 straipsnio 1 dalį, jei paaiškėja, kad Sąjungai pagal susitarimą skirtos žvejybos galimybės nėra visiškai išnaudojamos, Komisija apie tai informuoja atitinkamas valstybes nares. Jei iki termino, kurį turi nustatyti Taryba, atsakymas nepateikiamas, tai turėtų būti laikoma patvirtinimu, kad atitinkamos valstybės narės laivai nevisiškai išnaudoja savo žvejybos galimybes tuo laikotarpiu. Taryba turėtų nustatyti minėtą terminą; (7) šis reglamentas turėtų būti taikomas nuo naujojo protokolo taikymo pradžios datos, PRIĖMĖ ŠĮ REGLAMENTĄ: 1 straipsnis 1. Žvejybos galimybės pagal Europos Sąjungos ir Maroko Karalystės protokolą, kuriuo nustatomos dabar galiojančiame abiejų Šalių žuvininkystės sektoriaus partnerystės susitarime numatytos žvejybos galimybės ir finansinis įnašas (toliau – protokolas), valstybėms narėms paskirstomos taip: Žvejybos kategorija || Laivo tipas || Valstybė narė || Licencijos arba kvota Smulkioji žvejyba šiaurėje, pelaginės rūšys || Seineriai, < 100 GT || Ispanija || 20 Smulkioji žvejyba šiaurėje || dugninėmis ūdomis žvejojantys laivai, < 40 GT || Ispanija || || Portugalija || || dugninėmis ūdomis žvejojantys laivai, > 40 GT < 150 GT || Portugalija || 3 Smulkioji žvejyba pietuose || meškerės ir ūdos, < 80 GT || Ispanija || 10 Priedugnio žvejyba || laivai, žvejojantys dugninėmis ūdomis || Ispanija || || Portugalija || || traleriai || Ispanija || || Italija || Tunų žvejyba || ūdomis žvejojantys laivai || Ispanija || 23 || Prancūzija || 4 Pramoninė pelaginė žvejyba || 80 000 tonų per metus, ne daugiau kaip 10 000 t per mėnesį visam laivynui, išskyrus rugpjūčio–spalio mėnesius, kai mėnesinė riba padidinama iki 15 000 tonų. Laivų, kuriems leidžiama žvejoti, sąrašas: 10 laivų, kurių talpa didesnė, nei 3 000 GT 3 laivai, kurių talpa nuo 150 iki 3000 GT 5 laivai, kurių talpa mažesnė, nei 150 GT. || Vokietija || t || Lietuva || t || Latvija || t || Nyderlandai || t || Airija || t || Lenkija || t || Jungtinė Karalystė || t || Ispanija || t || Portugalija || t || Prancūzija || t 2. Tarybos reglamentas (EB) Nr. 1006/2008 taikomas nepažeidžiant Europos bendrijos ir Maroko Karalystės žuvininkystės sektoriaus partnerystės susitarimo. 3. Jei 1 dalyje nurodytos valstybės narės pateikia nepakankamai žvejybos leidimų paraiškų, kad būtų išnaudotos protokole numatytos žvejybos galimybės, Komisija svarsto bet kurios kitos valstybės narės pateiktas žvejybos leidimų paraiškas, kaip nurodyta Reglamento (EB) Nr. 1006/2008 10 straipsnyje. 4. Terminas, iki kurio valstybės narės turi patvirtinti, kad jos nevisiškai išnaudoja pagal susitarimą joms skirtas žvejybos galimybes, kaip nurodyta Reglamento (EB) Nr. 1006/2008 10 straipsnio 1 dalyje, yra dešimt darbo dienų nuo tos dienos, kurią Komisija joms praneša, kad žvejybos galimybės neišnaudotos. 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Jis taikomas nuo protokolo įsigaliojimo dienos. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas [1] 2011 m. vasario 18 d. Tarybos sprendimas Nr. 6486/1/11 REV 1. [2] 2006 m. gegužės 22 d. Tarybos reglamentas (EB) Nr. 764/2006, OL L 141, 2006 5 29, p. 1. [3] OL L 78, 2007 3 17, p. 31. [4] OL C …* [5] OL L 286, 2008 10 29, p. 33.